আলবার্ট আইনস্টাইন
আলবার্ট আইনস্টাইন () (মার্চ ১৪, ১৮৭৯ - এপ্রিল ১৮, ১৯৫৫) জার্মানিতে জন্মগ্রহণকারী একজন নোবেল পুরস্কার বিজয়ী পদার্থবিজ্ঞানী। তিনি তার বিখ্যাত আপেক্ষিকতার তত্ত্ব এবং বিশেষত ভর-শক্তি সমতুল্যতার সূত্র আবিষ্কারের জন্য বিখ্যাত। তিনি ১৯২১ সালে পদার্থবিজ্ঞানে নোবেল পুরস্কার লাভ করেন। তার পুরস্কার লাভের কারণ হিসেবে উল্লেখ করা হয়, তাত্ত্বিক পদার্থবিজ্ঞানে বিশেষ অবদান এবং বিশেষত আলোক-তড়িৎ ক্রিয়া সম্পর্কীত গবেষণার জন্য।
এরভিন শ্রোডিঙার
এর্ভিন শ্র্যোডিঙার (জার্মান Erwin Schrödinger "এয়াভিন্‌ শ্র্যোডিঙা", আগস্ট ১২, ১৮৮৭ – জানুয়ারি ৪, ১৯৬১) একজন নোবেল পুরস্কার বিজয়ী অস্ট্রীয় পদার্থবিদ। শ্রোডিঙ্গার ১৯৩৩ সালে পল দিরাকের সাথে যৌথভাবে "পারমাণবিক তত্ত্বের অভিনব এবং ফলপ্রসু প্রকরণ আবিষ্কারের জন্য" পদার্থবিজ্ঞানে নোবেল পুরস্কার অর্জন করেন।